A BIZOTTSÁG 1746/2006/EK RENDELETE
(2006. november 24.)
a 2005/2006-os gazdasági évre a cukkorrépa minimálárának, valamint a termelési illetékeknek és a kiegészítő illetéknek a közös valutát be nem vezető tagállamok valutáira való egyedi mezőgazdasági átváltási árfolyamai meghatározásáról szóló 1279/2006/EK rendelet helyesbítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a cukorágazat piacának közös szervezéséről szóló, 2006. február 20-i 318/2006/EK tanácsi rendeletre (1),
tekintettel a mezőgazdasági átváltási árfolyamoknak a cukorágazatban történő alkalmazására vonatkozó különleges részletes szabályok megállapításáról szóló, 1993. június 30-i 1713/93/EGK bizottsági rendeletre (2) és különösen annak 1. cikke (3) bekezdésére,
mivel:
(1)
Hiba csúszott az 1279/2006/EK bizottsági rendelet (3) mellékletébe a szlovák koronára meghatározott egyedi mezőgazdasági átváltási árfolyam tekintetében.
(2)
Helyénvaló ezt a hibát a szlovák koronára megadott 39,0739-es átváltási árfolyam 38,0739-re cserélésével kijavítani.
(3)
Ahhoz, hogy a 2005/2006-os gazdasági évre vonatkozhasson, a helyesbített árfolyamnak az 1279/2006/EK rendelet alkalmazási időpontjától alkalmazandónak kell lennie,
ELFOGADTA EZT A RENDELETET:
1. cikk
Az 1279/2006/EK rendelet melléklete helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2005. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. november 24-én.